
Az orosz közösségi média a háború árnyékában, avagy mennyire kimutatható a háború és a politika az orosz Telegram csatornákon?

Kutatásom a Telegram orosz nyelvű csatornáin közzétett tartalmak elemzésével arra keresi a választ, hogy a politikai propaganda és a cenzúra miként befolyásolja az orosz felhasználók az amúgy függetlennek mondható telegramon a közösségi média viselkedését. Ezen belül fő célom megvizsgálni, hogy a háború és az orosz politikai helyzet mennyire jelenik meg a tartalomgyártásban, illetve feltárni a hasonló tematikájú csatornák hálózati kapcsolatait.
2022 januárja és 2024 áprilisa között gyűjtöttem össze 61 orosz nyelvű Telegram csatorna tartalmát, amelyek legalább 30 ezer követővel rendelkeztek. Az adatbázis több mint 12 millió hozzászólást és közel 1 millió bejegyzést tartalmazott. Az elemzéshez webscrapinget, szöveganalízist és hálózatelemzést alkalmaztam Python és Gephi programok segítségével.
Az orosz médiatörvények 2022. március 4-i szigorítása után a "háború" kifejezés használata drasztikusan csökkent, helyét a "különleges katonai művelet" vette át. Ez óvatosságra és a cenzúra jelenlétére utal.

A "milbloggerek" – katonai eseményekről többnyire a frontvonal közeléből tudósító influenszerek – között jelentős kapcsolatfigura alakult ki, de ezek izoláltak a hagyományos hírcsatornáktól. A politika köré szerveződő csatornák aktivitása az invázió kezdetén volt a legmagasabb, máskor alig mutattak aktivitást.

A "háború" szó mindössze az összes bejegyzés 1%-ban szerepelt, legtöbbször ellenzéki csatornákon. Ezzel szemben a "különleges katonai művelet" szókapcsolat az összes tartalom 16%-ában előfordult, ami az állami narratíva sikerét mutatja.

A tartalomgyártók közötti kapcsolatok elemzése azt mutatja, hogy a milbloggerek decentralizált, de szorosan összekapcsolt hálózatot alkotnak, míg a híroldalak inkább testvércsatornáikkal állnak kapcsolatban. A 2022. március 4-i médiatörvény hatására észlelt változások a szóhasználatban, különösen a "háború" kifejezés helyett a "különleges katonai művelet" kifejezés átvételében, jól mutatják a politikai döntések
A Telegram adatvédelmi politikája ellenére is megfigyelhető volt a csatornák óvatosabb megfogalmazása. A milbloggerek közötti szoros hálózati kapcsolatok és az egymás tartalmának gyakori megosztása a közösség decentralizált, mégis összekapcsolt jellegét mutatja, ellentétben a híroldalak és politikai csatornák kevésbé integrált kommunikációs mintázataival. Ez a kutatás további elemzésekre adhat alapot a közösségi média és a politikai események összefüggéseinek jobb megértéséhez.



